《赠童将军移镇平乐》
明代·卢龙云

闻道昭潭始罢兵，买牛何地不归耕。远夷向德应难恃，当宁抡才复此行。

安养但同淮蔡日，隐忧宁笑洛阳生。圣明待尔纾南顾，特典还看次第成。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。